मुस्लिम नेता बोले- प्रेग्नेंट होना ही सबूत कि वह महिला थी, इससे उलट दावा मूर्खता है
Kerala Transgender Pregnancy; How Transgender Men Can Get Pregnant? इंडियन यूनियन मुस्लिम लीग के नेता एम के मुनीर ने ट्रांसमैन के बच्चा पैदा करने की खबर पर सवाल उठाया है।
इंडियन यूनियन मुस्लिम लीग के नेता एम के मुनीर ने ट्रांसमैन के बच्चा पैदा करने की खबर पर सवाल उठाया है। उन्होंने कहा कि ऐसी रिपोर्ट्स के पीछे क्या लॉजिक है। जो लोग मानते हैं कि ट्रांसमैन बच्चा पैदा कर सकता है, वो बेवकूफ हैं।
दरअसल, पिछले हफ्ते केरल में ट्रांसकपल जिया और जहाद के घर बच्चे का जन्म हुआ। ट्रांसमैन जहाद ने बच्चे को जन्म दिया था। इसी खबर को लेकर मुनीर ने कहा कि होमोसेक्शुअल कपल बच्चा कन्सीव नहीं कर सकते हैं, इसलिए ये दावा झूठा है कि जिसने बच्चे को जन्म दिया वह ट्रांसमैन है।
मुनीर बोले- इंसान में कोख होने का मतलब है कि वह औरत है
केरल के कोझिकोड़ में रविवार को विजडम इस्लामिक कॉन्फ्रेंस में मुनीर ने कहा कि जिस इंसान ने जन्म दिया वह असल में औरत है, हालांकि उसने पुरुष की तरह दिखने के लिए अपने ब्रेस्ट रिमूव करा दिए हैं। किसी इंसान में कोख का होना और उससे बच्चे का जन्म होना इस बात का सबूत है कि वह असल में औरत ही है। प्रेग्नेंसी तभी होती है जब एग को स्पर्म फर्टिलाइज करता है।
बच्चे के डॉक्यूमेंट में अपनी नई जेंडर आइडेंटिटी लिखवाना चाहता है कपल
मुनीर ने यह स्टेटमेंट तब दिया है जब जिया पावल और जहाद अपने बच्चे के बर्थ सर्टिफिकेट और दूसरे दस्तावेजों में अपनी नई जेंडर आइडेंटिटी लिखवाने जा रहे हैं। जहाद ने बच्चे को जन्म दिया, लेकिन वह बच्चे के पिता के तौर पर अपना नाम लिखवाना चाहते हैं, वहीं उनकी ट्रांस वुमन पार्टनर जिया जो कि पुरुष से महिला बनी हैं, वे बच्चे की मां के तौर पर नाम लिखवाना चाहती हैं।
जिया पावल ने इसके लिए गवर्नमेंट मेडिकल कॉलेज अस्पताल में अर्जी दाखिल की है। उन्होंने कहा कि अस्पताल प्रशासन ने हमें आश्वासन दिया है कि हमारी रिक्वेस्ट पर ध्यान दिया जाएगा। सरकार के ट्रांसजेंडर पर्सन एक्ट 2019 के मुताबिक हमें अपना जेंडर चेंज करवाने का अधिकार है।
8 फरवरी को जहाद ने दिया था बच्चे को जन्म 
केरल के इस ट्रांसजेंडर कपल के घर 8 फरवरी को बच्चे का जन्म हुआ था। कोझिकोड के एक सरकारी अस्पताल में सुबह नौ बजे जहाद ने ऑपरेशन के जरिए बच्चे को जन्म दिया था। जिया पावल ने सोशल मीडिया पर फोटो शेयर कर इसकी जानकारी दी।
पावल ने कहा कि जहाद और बच्चा दोनों स्वस्थ हैं। हालांकि कपल ने बच्चे का जेंडर रिवील करने से इनकार कर दिया है। देश में यह पहला मामला है, जब एक पुरुष ट्रांसजेंडर ने बच्चे को जन्म दिया है। पूरी खबर यहां पढ़ें...
